Nach dr rauschende Première vom Räbeli, em Laufner Fasnachtsvarieté, im letschte Johr, wei mir is das Johr nid lo lumpe. Mir hei alli Regischter no wiiter uuse'zooge und hei s'  Räbeli Nr. 2 uf d'Bei gschtellt. "Les Couleurs de Laufen" isch's Motto.  Jä jetz säget emool, s'Räbeli uf Französisch? Muesch dr Dixie-on-air mitbringe, drmit de druss chunntsch? Nei, alles halb so schlimm, s'Räbeli bliibt sinere Muetterschprooch treu: Dütsch, Neu-Dütsch, e chli dänglisch, e poco italiano, öbbis französisch und nid z'letscht e paar Brogge latinisch. Dir gseht, s'Räbeli isch internazional worde.  Mir zeige e breite Kweerschnitt duur d'Begäbeheite wo z'Laufe im vergangene Johr bassiert  si. S'isch übrigens s'letschte Räbeli im Brauereichäller. Dä pittoresggi Chäller hett gwüssi Alterserschiinige und sett e Feis-Lifting ha. Aber deene wo das Gewölbe ghört, wüsse nid wie's wiitter goht. Me wett verchaufe...